ประกาศกรมการขนส่งทางบกประกาศกรมการขนส่งทางบกเรื่อง หลักเกณฑ์และวิธีการให้ความเห็นชอบตัวอักษร ภาพหรือเครื่องหมายเพื่อการโฆษณาที่ตัวถังรถโดยสารประจำทาง[๑] ตามที่ได้มีประกาศกรมการขนส่งทางบกกำหนดหลักเกณฑ์ วิธีการขออนุญาตและให้ความเห็นชอบตัวอักษร ภาพ หรือเครื่องหมายเพื่อการโฆษณาที่ตัวถังรถโดยสารประจำทาง ลงวันที่ ๑ สิงหาคม ๒๕๔๐ ไว้แล้ว นั้นโดยที่เป็นการสมควรแก้ไขปรับปรุงหลักเกณฑ์วิธีการขออนุญาต และให้ความเห็นชอบตัวอักษร ภาพ หรือเครื่องหมายเพื่อการโฆษณาที่ตัวถังรถโดยสารประจำทาง ให้เหมาะสมยิ่งขึ้นอาศัยอำนาจตามความในข้อ ๑ (๒) (จ) แห่งกฎกระทรวง ฉบับที่ ๙ (พ.ศ. ๒๕๒๔)ออกตามความในพระราชบัญญัติการขนส่งทางบก พ.ศ. ๒๕๒๒กรมการขนส่งทางบกจึงออกประกาศกำหนดหลักเกณฑ์และวิธีการให้ความเห็นชอบตัวอักษร ภาพหรือเครื่องหมาย เพื่อการโฆษณาที่ตัวถังรถโดยสารประจำทางไว้ ดังต่อไปนี้ข้อ๑ ให้ยกเลิกประกาศกรมการขนส่งทางบกเรื่อง หลักเกณฑ์ วิธีการขออนุญาตและให้ความเห็นชอบตัวอักษร ภาพ หรือเครื่องหมายเพื่อการโฆษณาที่ตัวถังรถโดยสารประจำทาง ลงวันที่ ๑ สิงหาคม พ.ศ. ๒๕๔๐ข้อ๒ ผู้ได้รับใบอนุญาตประกอบการขนส่งประจำทางด้วยรถโดยสารซึ่งประสงค์จะใช้ตัวอักษร ภาพ หรือเครื่องหมาย เพื่อการโฆษณาที่ตัวถังรถให้ยื่นขอความเห็นชอบก่อนที่จะดำเนินการเป็นการล่วงหน้าไม่น้อยกว่า ๑๕ วันทำการ พร้อมด้วยเอกสารหลักฐานดังต่อไปนี้๒.๑แบบ ขนาด ลักษณะ ชนิดของวัสดุ และตำแหน่งที่จะติดโฆษณา๒.๒บัญชีรถที่จะขอโฆษณา ระบุเลขทะเบียนรถ หมายเลขเส้นทางหมายเลขประจำรถและกำหนดวันเริ่มต้นและสิ้นสุดการโฆษณาการยื่นขอความเห็นชอบตามวรรคหนึ่งให้จำแนก๑ เรื่อง ต่อการโฆษณาได้เพียง ๑ รายการ เท่านั้นข้อ๓ การยื่นขอความเห็นชอบตามประกาศนี้๓.๑สำหรับการขนส่งด้วยรถโดยสารประจำทางในเขตกรุงเทพมหานคร การขนส่งด้วยรถโดยสารประจำทางระหว่างจังหวัดที่มีต้นทางหรือปลายทางในเขตกรุงเทพมหานครและการขนส่งระหว่างประเทศให้ยื่นขอณ ส่วนกิจการสถานีขนส่ง สำนักจัดระเบียบการขนส่งทางบก กรมการขนส่งทางบก๓.๒สำหรับการขนส่งด้วยรถโดยสารประจำทางในเขตจังหวัดอื่นนอกจากกรุงเทพมหานคร ให้ยื่นขอณสำนักงานขนส่งจังหวัดที่ผู้ประกอบการขนส่งได้รับใบอนุญาตจากนายทะเบียนประจำจังหวัดนั้น๓.๓สำหรับการขนส่งด้วยรถโดยสารประจำทางระหว่างจังหวัดที่มีต้นทางหรือปลายทางในเขตจังหวัดอื่นนอกจากกรุงเทพมหานครให้ยื่นขอณ สำนักงานขนส่งจังหวัดที่เป็นต้นทางเท่านั้นข้อ๔ ตัวอักษร ภาพหรือเครื่องหมายที่จะโฆษณาที่ตัวถังรถต้องไม่มีลักษณะ ดังต่อไปนี้๔.๑อาจก่อให้เกิดความเสียหายแก่ผู้อื่น๔.๒ขัดต่อความสงบเรียบร้อย ต่อศีลธรรม และวัฒนธรรมอันดีงาม๔.๓มีความยาวเกินกว่าด้านข้างหรือด้านกว้างของตัวรถ๔.๔ขัดต่อนโยบายแห่งรัฐข้อ๕ ตัวอักษร ภาพหรือเครื่องหมายตามข้อ ๔ ที่จะโฆษณาที่ตัวถังรถ ให้ปรากฏในตำแหน่งที่มีขนาดและพื้นที่ ดังนี้๕.๑รถโดยสารประจำทางในเขตกรุงเทพมหานคร หรือในเขตจังหวัดอื่นนอกจากกรุงเทพมหานคร๕.๑.๑ด้านข้างภายนอกตัวถังให้มีความกว้างไม่เกิน ๘๐ เซนติเมตรและความยาวไม่เกินด้านข้างของตัวถังรถโดยบริเวณตัวถังให้มีความกว้างไม่เกิน๕๐ เซนติเมตรและบริเวณหน้าต่างหรือช่องกระจก ให้มีพื้นที่โฆษณากว้างไม่เกิน ๓๐เซนติเมตรจากขอบหน้าต่างหรือช่องกระจกด้านล่างขึ้นไปเป็นแนวเส้นตรงขนานกับตัวรถเฉพาะด้านที่ทำการโฆษณาและมีความยาวตามความเหมาะสม๕.๑.๒ด้านข้างภายในตัวถังเหนือหน้าต่างหรือช่องกระจก (ถ้ามี) ให้มีความกว้างไม่เกิน ๒๐เซนติเมตร และมีความยาวตามความเหมาะสม๕.๑.๓ด้านท้ายภายนอกตัวถังให้มีความกว้างและความยาวตามความเหมาะสม๕.๒รถโดยสารประจำทางระหว่างจังหวัดหรือระหว่างประเทศ๕.๒.๑ด้านข้างภายในตัวถังเหนือหน้าต่างหรือช่องกระจก (ถ้ามี) ให้มีความกว้าง ไม่เกิน ๓๐เซนติเมตร และมีความยาวตามความเหมาะสม๕.๒.๒ด้านท้ายภายนอกตัวถังให้มีความกว้างและความยาวตามความเหมาะสม๕.๓รถโดยสารประจำทางที่มีลักษณะมาตรฐาน ๒ จ (ไม่เกิน ๑๒ ที่นั่ง) หรือรถตู้ปรับอากาศ๕.๓.๑ด้านข้างภายนอกตัวถังใต้หน้าต่างหรือช่องกระจกให้มีความกว้างไม่เกิน ๘๐เซนติเมตรและความยาวไม่เกินความยาวด้านข้างของตัวถังรถ๕.๓.๒ด้านท้ายภายนอกตัวถังใต้กระจกให้มีความกว้างและความยาวตามความเหมาะสม๕.๓.๓บริเวณส่วนที่เป็นกระจกทั้งด้านหน้า ด้านข้างและด้านท้ายไม่ให้ติดตั้งโฆษณาโดยเด็ดขาดตัวอักษรภาพ หรือเครื่องหมายที่จะโฆษณาที่ตัวถังรถที่จะให้ปรากฏในตำแหน่งอื่นหรือมีขนาดและพื้นที่ผิดไปจากที่กำหนดไว้ในข้อ ๕.๑ และ๕.๒ ยกเว้นตามข้อ ๕.๓ หากได้รับความเห็นชอบจากคณะกรรมการแล้วจะต้องได้รับความเห็นชอบจากกรมการขนส่งทางบกด้วยจึงจะสามารถทำการโฆษณาได้ข้อ๖ ตัวอักษร ภาพ หรือเครื่องหมายซึ่งจัดทำในลักษณะเป็นแผ่นป้าย แผ่นฟิล์มปรุ หรือลักษณะอื่นใดที่ติดตั้งบริเวณหน้าต่าง หรือช่องกระจกผู้โดยสารภายในรถต้องสามารถมองเห็นสภาพภายนอกรถได้ดี และติดให้แน่นแนบกับกระจกอย่างเรียบร้อยแข็งแรงกรณีที่เป็นการติดตั้งภายนอกที่ตัวถังรถซึ่งไม่ใช่บริเวณกระจกต้องไม่ปิดทับชื่อเส้นทาง หรือหมายเลขเส้นทาง หรือหมายเลขประจำรถหรือโคมไฟและข้อความที่เกี่ยวกับการใช้ประตูฉุกเฉินรวมทั้งต้องไม่เป็นเหตุให้ประตูฉุกเฉินไม่สามารถใช้งานได้โดยสะดวกและไม่ให้มีส่วนแหลมคมยื่นออกในลักษณะที่อาจก่อให้เกิดอันตรายได้โดยต้องติดให้แน่นแนบกับตัวถังอย่างเรียบร้อยข้อ๗ผู้ได้รับใบอนุญาตประกอบการขนส่งประจำทางด้วยรถโดยสารที่ได้รับความเห็นชอบให้ทำการโฆษณาที่ตัวถังรถโดยสารประจำทางต้องจัดให้มีสำเนาภาพถ่ายหนังสือแจ้งผลการได้รับความเห็นชอบจากกรมการขนส่งทางบกประจำไว้ที่รถเพื่อสามารถตรวจสอบได้และต้องจัดให้มีข้อความแสดงการได้รับความเห็นชอบไว้มุมขวาด้านล่างของภาพโฆษณาโดยมีข้อความ ขนาดของตัวอักษร ตัวเลขและสีตามที่กรมการขนส่งกำหนดท้ายประกาศนี้ข้อ๘ ในกรณีที่มีการฝ่าฝืนหรือมีการไม่ปฏิบัติตามประกาศนี้กรมการขนส่งทางบกอาจพิจารณาไม่ให้ความเห็นชอบยกเลิกการให้ความเห็นชอบการติดตั้งตัวอักษร ภาพหรือเครื่องหมายหรือดำเนินการอื่นตามที่เห็นควรในเรื่องดังกล่าวทั้งนี้ตั้งแต่วันที่ ๗ เมษายน ๒๕๔๗ เป็นต้นไปประกาศ ณ วันที่ ๗เมษายน พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบก[เอกสารแนบท้าย]๑.แบบแสดงเครื่องหมายการได้รับความเห็นชอบให้โฆษณาที่ตัวถังรถโดยสารประจำทาง(ดูข้อมูลจากภาพกฎหมาย)พรพิมล/พิมพ์๒๔ กันยายน ๒๕๔๗นวพร/สุนันทา/ตรวจ๗ ตุลาคม ๒๕๔๗โชติกานต์/ปรับปรุง๑๕พฤษภาคม ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๗๖ ง/หน้า ๒๔/๑๔ กรกฎาคม ๒๕๔๗